Budget 2019: दो साल में सरकार बनाएगी 1 करोड़ 95 लाख घर, इन घरों में होंगी ये सुविधाएं  
पीएम आवास योजना- ग्रामीण के तहत 1.95 करोड़ घर बनाएगी
इस बात का ऐलान वित्त मंत्री निर्मला सीतारमण ने किया
वित्त मंत्री के मुताबिक इन घरों में मूलभूत सुविधाएं होंगी
वित्त मंत्री निर्मला सीतारमण (Finance Minister Nirmala Sitharaman) ने शुक्रवार को कहा कि सरकार प्रधानमंत्री आवास योजना (PMAY)- ग्रामीण के तहत अगले दो साल में 1.95 करोड़ घर बनाएगी. सीतारमण ने अपने पहले बजट भाषण (Budget Speech) में कहा कि सरकार के सभी कार्यक्रमों के केंद्र में गांव, गरीब और किसान हैं.
वित्त मंत्री ने ग्रामीण सड़कों को लेकर कहा कि प्रधानमंत्री ग्राम सड़क योजना के तीसरे चरण में 1.25 लाख किलोमीटर लंबी सड़कों का उन्नतिकरण किया जाएगा. इसकी अनुमानित लागत 80,250 करोड़ रुपये है.